Димитър Попов (финансист)
Димитър Петров Попов е български финансист.

Роден е на 11 април 1912 г. в Ихтиман. От 1929 г. е член на РМС, а през 1933 г. и на БКП. Учи в Свободния университет, дн. УНСС в София. Бил е секретар на Централния софийски район и първи столичен район на БКП. По време на Втората световна война е секретар на ОК на БКП в Ихтиман и като такъв поддържа връзка с партизански отряд „Георги Бенковски“. Интерниран е в Кръсто поле и Гонда вода. След 9 септември започва работа в апарата на ЦК на БКП. От 1961 до 1962 е заместник-председател на Държавния комитет за планиране. В периода 1954 – 1958 е кандидат-член на ЦК на БКП, а от 1958 до 1982 г. член на ЦК на БКП. Кмет на София (1952 – 1961) и министър на финансите от 1962 до 1976. През 1972 г. е удостоен със званието „Герой на социалистическия труд“.

Семейство 
Женен за Евгения Попова (Спасова). Има две дъщери: Светла и Йорданка.

Голямата му дъщеря Светла Попова е била посланик в Швеция, Дания, Норвегия. Омъжена е за Румен Сербезов – посланик в Япония, политик и бизнесмен.

Йорданка Попова е дългогодишен журналист в БНР (Радио България), омъжена е за ст. лейт. Виолет Григоров.

Източници 

 Димитър Попов, Кратка биография, МФ, архивирано от Димитър Попов

Министри на финансите на България
Кметове на София
Лагеристи в „Кръстополе“
Лагеристи в „Гонда вода“
Членове на ЦК на БКП
Герои на социалистическия труд на България
Възпитаници на УНСС
Носители на орден „Георги Димитров“
Родени в Ихтиман
Починали в София